《感兴二十七首 其三》
宋代·方一夔

死时鲍鱼臭，生时椒兰芬。好恶相补报，不及寸与分。

当其得势时，六合旁无人。侯邦尽夷灭，胡马亦逡巡。

岂知骊山下，金棺化灰尘。所以杨王孙，自与木石亲。

累累三尺土，悠悠百年身。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。